|  |  |  |
| --- | --- | --- |
| VIIMSI VALLAVOLIKOGU **Pkp 5** | | |
| **Eelnõu nr 5** | | |
| **OTSUS** *lihthäälteenamus* | | |
|  | | |
|  | | |
| Viimsi vald | | 23. aprill 2019 nr … |
|  | | |
| **Pringi külas, kinnistu Pringi piirivalvekordon**  **detailplaneeringu menetluse lõpetamine**  Detailplaneering algatati 12.06.2007 Viimsi Vallavolikogu otsusega nr 52 Viimsi valla mandriosa üldplaneeringu kohase maakasutuse juhtotstarbe muutmiseks riigikaitsemaast sotsiaalmaaks ja elamumaaks, eesmärgiga jagada kinnistu ja määrata moodustatavate kruntide ehitusõigus munitsipaallasteaia ja korterelamu ehitamiseks. Algatamise ettepaneku on teinud Viimsi Vallavalitsus.  Pringi külas, kinnistu Pringi piirivalvekordon detailplaneeringukeskkonnamõju strateegilise hindamise jäeti algatamata 07.01.2011 Viimsi Vallavalitsuse korraldusega nr 19. Detailplaneering võeti vastu ja suunati avalikule väljapanekule 18.01.2011 Viimsi Vallavolikogu otsusega nr 4.  Detailplaneeringu menetlus on kestnud üle 11 aasta, kuid selle aja jooksul ei ole planeeringut kehtestatud. Ehitusseadustiku ja planeerimisseaduse rakendamise seaduse § 1 lõike 4 kohaselt enne käesoleva seaduse jõustumist algatatud detailplaneeringu menetlus viiakse lõpule hiljemalt 2018. aasta 1. juuliks.  Nimetatud aja möödudes peab kohalik omavalitsus tegema detailplaneeringu kehtestamise või kehtestamata jätmise otsuse. Tähtaja kehtestamine aitab tagada, et detailplaneeringute koostamine toimuks mõistliku aja jooksul ega jääks venima. Planeerimisseaduse (edaspidi PlanS) § 129 lõike 1 kohaselt võib detailplaneeringu koostamise lõpetada, kui koostamise käigus ilmnevad asjaolud, mis välistavad planeeringu elluviimise tulevikus. PlanS § 124 lõike 2 kohaselt on detailplaneeringu eesmärk eelkõige üldplaneeringu elluviimine ja planeeringualale ruumilise terviklahenduse loomine.  Antud juhul detailplaneeringu menetlemine rohkem kui 11 aastat ei ole mõistlik menetlus ja ei saa tagada nõutud ruumilist planeerimist. 06.03.2019 toimunud Viimsi Vallavalitsuse Planeerimiskomisjoni koosolekul otsustati lõpetada Pringi külas, kinnistu Pringi piirivalvekordon detailplaneeringu menetlus.  Eeltoodut arvestades ja juhindudes haldusmenetluse seaduse § 68 lõikest 2, planeerimisseaduse § 129 lõikest 1, ehitusseadustiku ja planeerimisseaduse rakendamise seaduse § 1 lõikest 4, 27.04.2016 Viimsi Vallavolikogu otsusega nr 17 vastu võetud  määruse „Planeerimisseaduse rakendamine Viimsi vallas“ Viimsi Vallavolikogu otsustab:   1. Lõpetada Pringi külas, kinnistu Pringi piirivalvekordon detailplaneeringu koostamine. 2. Viimsi Vallavalitsuse keskkonna- ja planeerimisosakonnal avaldada otsus ajalehes, mille Viimsi vald on määranud ametlike teadete avaldamise kohaks ja valla kodulehel. 3. Otsus jõustub teatavakstegemisest. 4. Otsust on võimalik vaidlustada Tallinna Halduskohtus (Pärnu mnt 7, Tallinn 15082) või esitada vaie Viimsi Vallavolikogule 30 päeva jooksul arvates otsuse teatavakstegemisest | | |
|  |  | |
|  | | |
| Taavi Kotka  Vallavolikogu esimees  Eelnõu esitaja: Viimsi Vallavalitsus, Keskkonna- ja planeerimisosakond  Eelnõu koostaja: Tatjana Nikolajenkova, planeeringute peaspetsialist  Kooskõlastatud:   |  |  |  | | --- | --- | --- | | Margus Kruusmägi | Helen Rives | Peeter Rüütel | | Abivallavanem | Vallasekretär | Keskkonna- ja planeerimisameti juhataja | | | |